Telling

**Telling** on ajutine abikonstruktsioon, mida kasutatakse hoonete ehitamisel ning remondi- ja puhastustöödel inimeste ja materjalide kandmiseks. Tänapäeval koosnevad tellingud enamasti metalltorudest, kuid kasutatakse ka teisi materjale, näiteks puitu või bambust.

## Nõuded
Töötelling peab tagama ohutu ja ligipääsetava töökeskkonna. Nende kasutamisele ja töökindlusele esitatavad nõuded on sätestatud Euroopa standardis BS EN 12811-1. Standardis käsitletakse nii hoone külge kinnitatud tellingute stabiilsuse tagamist kui ka muude tellingute kasutamise nõudeid. Nõuded sõltuvad ka tellingute materjalist.

## Ülesehitus
Tellingute põhikomponendid on torud, kinnitustarvikud ja lauad. Tellingute raamid, turvapiirded ja jäigastusdiagonaalid valmistatakse teras-, alumiinium- või komposiittorudest. Töölava on tavaliselt puidust, kuid kasutatakse ka alumiiniumist või terasest platvorme. Tellingumoodulid ühendatakse omavahel muhvidega ning ankurdatakse hoone külge. Koormuse ühtlaseks jaotumiseks on oluline hea vundament. Betoonil ja muul sama tugeval pinnal ei pea alusplaate kasutama, kuid seda soovitatakse siiski teha. Nende suurus ja mass sõltuvad aluspinna kõvadusest ja tellingute massist.

## Bambusest tellingud

Bambustelling on tellingutüüp, mida on ehitustöödel kasutatud juba sajandeid. Näiteks kasutati bambust Suure Hiina müüri ehitamisel. Bambustellinguid kasutatakse ehituses tänapäevalgi paljudes maailma kohtades. 
   
### Ajalugu

Bambusest tellinguid hakati ehitussektoris kasutama Hongkongis kohe pärast kolonisatsiooni 19. sajandi alguses. Neid kasutati laialdaselt mitmekorruseliste majade ehitamisel (kuni neljakorruliselised hooned). Samuti sobisid need lühiajaliste ehitusprojektide jaoks, näiteks ajutiste katusealuste rajamiseks teatrietenduste tarvis.

### Kasutuse vähenemine

2013. aastal oli Hongkongis umbes 1751 registreeritud bambusetellingute ehitajat ja ligikaudu 200 tellingufirmat. Bambuse kasutamine tellingutes on vähenenud materjali- ja tööjõupuuduse tõttu ning viimasel ajal on ka nende vähene turvalisus saanud tõsiseks probleemiks.
 
Tööjõupuudus võib olla seotud noorema generatsiooni vastumeelsusega saada tellinguehitajaks, sest seda tööd peetakse ohtlikuks ja räpaseks.

Materjalipuudus on samuti tähtis tegur. Bambusest tellingumaterjali imporditi Hiina mandriosast. Tellinguteks sobiv, umbes kolm aastat kasvanud bambus pärineb Shaoxingi piirkonnast Guangdongi provintsist. Tööstusele valmistavad muret ekspordipiirangud ning süvenevad keskkonnaprobleemid.

Paljudes Aafrika riikides, eriti Nigeerias, kasutatakse linnapiirkondades väiksemate ehitiste rajamisel endiselt bambustellinguid. Maapiirkondades on bambustellingute kasutamine laialt levinud. Bambus on Nigeerias oluline ehitusmaterjal. Bambusmaterjali transporditakse raskeveokitega maa-aladelt linnadesse ja Põhja-Nigeeriasse.

## Pilte

Buckingham palace1913.jpg|Tellingutes Buckinghami palee 1913. aastal
Pikk Herman tellingutes 1998 (3).jpg|Pikk Hermann tellingutes 1998. aastal
Kölner Dom - Hängegerüst.jpg|Tellingud Kölni toomkirikul 2006. aastal
Bamboo scaffolding in Wan Chai, HK.JPG|Bambustellingud Hongkongis
Chiang-Mai Thailand Workers-on-a-bamboo-scaffolding-01.jpg|Bambustellingute kasutamine Tais
Tartu Maarja kiriku torni taastamine 2022.jpg|Tartu Maarja kiriku torni taastamine

## Viited